
Aprobat prin 
decizia consiliului nr. 07/2_ din 12.12.2022_   
                                                           

REGULAMENTUL
de funcţionare a cimitirlui în satul Roșu, raionul Cahul

     Prezentul Regulament este elaborat în baza prevederilor Hotărîrii nr. 1072 din 22.10.1998 despre aprobarea Regulamentului cu privire la cimitire şi este aprobat de Consiliul local al s.Roșu . Orice modificare în Regulamentul dat se face numai prin decizia  acestuia.

    Prezentul  Regulament reglementează modul înfiinţării, extinderii, închiderii, lichidării şi administrării cimitirului, precum şi modul rezervării locurilor pentru  îmormîntarea şi reînmormîntarea decedaţilor, executării lucrărilor în cimitir.

    Regulamentul apără dreptul fiecărui cetăţean băştinş sau locuitor al comunei la înmormîntare după obiceiurile poporului său şi la păstrarea mormîntului.

I.Dispoziţii generale

1. Cimitirul din satul Roșu  se află în subordinea administraţiei publice locale şi anume: bunul imobil cu nr. cadastral 1738205.309  cu o suprafaţă de 1,76 ha și rezerva 0,83 ha.
Toate înmormîntările şi reînmormîntările se efectuează numai în baza prezentului Regulament.
2. Înfiinţarea, extinderea şi administrarea cimitirlui se realizează conform deciziei consiliului local, conform actelor legislative şi normative în vigoare şi Hotărîrii nr. 1072 din  22.10.1998.
Lotul de pămînt pentru cimitir de înmormîntare tradiţională se repartizează  în conformitate cu Planul Urbanistic General al localității, aprobat conform normelor şi regulamentelor de construcţie.
3. Pe terenul cimitirului nu se permite construirea apeductului pentru apă potabilă.
Cimitirul poate dispune de apeduct doar în scopurile de stropire.
4. Fiecare cult recunoscut de stat în modul stabilit are dreptul de a avea la cimitir un sector separat pentru înmormîntare credincioşilor săi, care este întreţinut de sine stătător sau în comun cu alte comunităţi. Regulile de funcţionare a acestora se stabilesc de către organul central al cultului respectiv, cu respectarea cerinţelor prezentului Regulament. La propunerile comunităţilor religioase înregistrate pe teritoriul localităţii, pe terenul cimitirelor se admite construcţia unor obiecte de cult din contul acestora şi altor sponsori, cu acordul organelor administraţiei publice locale.
5. Expluatarea şi întreţinerea cimitirului, se finanţează din contul bugetelor locale (comunităţilor religioase) şi veniturilor de la prestarea serviciilor funerare.

II. Rezervarea locurilor pentru înmormîntare  
 
6. Locurile de înmormîntare din cimitir pot fi rezervate pe termen nelimitat.
7. Unei familii i se poate rezerva nu mai mult de un loc gratis pentru (soţ, soţie) de înmormîntare.
8. Rezervarea încetează:
a) în cazul în care locul rezervat e lăsat în părăsire (se consideră părăsite locurile rezervate unde nu există nici un semn funerar (cruce, gard, candelă, plantaţii, alte instalaţii) şi dacă timp de trei ani de la preavizul în scris, cu confirmare de primărie, titularul rezervării nu se prezintă la administraţia locală;
b) la prezentarea de către titularul rezervării a refuzului în scris;
c) în cazul în care rezervantul locului a decedat şi a fost înmormîntat la alt cimitir ( la prezentarea documentelor respective de confirmare a decesului şi înmormîntării acestuia).

III. Înmormîntările şi reînmormintările

9. Pentru fiecare înmormîntare se repartizează un lot de pămînt cu suprafaţa de 3,8 m.p.
Intervalel între părţile lungi şi părţile scurte ale mormintelor constituie numai puţin de 0,5 m respectiv. Lungimea mormîntului nu poate fi mai mică de 2 m, lăţimea – 1m, adâncimea – 1,5 m ţinind cont de condiţiile climaterice ale solului.
Pentru înmormîntarea copiilor decedaţi dimensiunile mormîntului pot fi respectiv micşorate.
Locurile pentru reînmormîntarea osemintelor vor avea dimensiuni de 1x1 m.
De la fundul gropii de înmormîntare pînă la nivelul apelor subterane e necesar să fie nu mai puţin de 0,5 m. Asupra fiecărei gropi trebuie să fie un mormînt cu înălţimea de 0,5 m de la suprafaţa pămîntului sau o placă de mormînt. Mormîntul trebuie să acopere marginile gropii pentru a exclude pătrunderea apelor superficiale..
10. Înmormîntările se efectuează numai pe baza adeverinţei de deces eliberată de primărie.
11. Înmormintarea decedaţilor aduşi din alte localităţi se efectuează în baza certificatului de la centrul de medicină teritorială şi adeverinţei de deces.
12. Înmormîntarea se efectuează în gropi simple.
13. La dorinţa rudelor reînmormîntarea osemintelor se admit cu avizul centrului de medicină preventivă teritorial.
14. Se recomandă efectuarea exhumării osemintelor din mormînt, în perioada rece a anului, ziua în prezenţa reprezentanţilor autorităţilor public locale şi centrului de medicină preventivă teritorial.
Deschiderea mormintelor şi reînmormîntarea se efectuează în mod obligatoriu în prezenţa  rudelor de gradul întîi sau a unui împuternicit prin procură specială de către familia decedatului.
15. Deschiderea mormintelor se permite, indiferent de data înmormîntării, în cazul unei urmăriri penale numai pe baza autorizaţiei eliberate de judecătorul de instrucţie şi cu înştiinţarea unui reprezentant al familiei decedatului, la data fixată de aceste organe.

IV. Efectuarea lucrărilor în cimitire.

16. Construcţia monumentelor cu înălţimea  pînă la 1,75 m se permite oricui. Construcţia monumentelor, care depăşesc înălţimea de 1,75 m se permite de către organul administraţiei publice locale.
17. Împrejmuirea mormintelor se ermit cu acordul în scris al administraţiei publice locale şi numai în perimetrul suprafeţei de 3,8 m. p  cu un gard cu înălţimea nu mai sus de 0,5 m.
18. Lucrările se efectuează în limita lotului rezervat, de către atelierele autorizate sau cu forţele proprii.Odată cu finisarea lucrărilor, rudele sunt responsabile de curăţirea definitivă a lotului de deşeurile de construcţii.
V. Dispoziţii finale

19. Întreţinerea în curăţenie a cimitirului şi terenului aferent le revine comunităţilor religioase, organului administraţiei publice locale şi rudelor celor decedaţi. Întreţinerea fiecărui mormînt revine celor mai apropiate rude ale decedatului.
20. Pentru întreținerea curățeniei și amenajarea teritoriului cimitirului din satul Roșu, Primăria va colecta plata de  60 lei anual de fiecare gospodărie din s.Roșu în afară de sectorul Focșa și CMM-10 . 
20. Regimul de lucru al cimitirului  îl constituie intervalul de timp între orele 07.00 – 21.00
[bookmark: _GoBack]21. Nerespectarea prevederilor prezentului Regulament atrage după sine răspundere conform legislaţiei în vigoare, în special pentru locurile rezervate şi neutilizate.
